## Pravilnik o posebnim staništima riba i drugih morskih organizama i regulacije ribolova u Velebitskom kanalu, Novigradskom i Karinskom moru, Prokljanskom jezeru, Marinskom zaljevu i Neretvanskom kanalu

### NN 148/2004 (25.10.2004.), Pravilnik o posebnim staništima riba i drugih morskih organizama i regulacije ribolova u Velebitskom kanalu, Novigradskom i Karinskom moru, Prokljanskom jezeru, Marinskom zaljevu i Neretvanskom kanalu

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2597

Na
temelju članka 52. stavaka 1. i 3. Zakona o morskom ribarstvu (»Narodne novine«
broj 46/97 – pročišćeni tekst) ministar poljoprivrede, šumarstva i vodnoga
gospodarstva donosi

## PRAVILNIK

### O POSEBNIM STANIŠTIMA RIBA I DRUGIH MORSKIH ORGANIZAMA I REGULACIJI RIBOLOVA U VELEBITSKOM KANALU, NOVIGRADSKOM I KARINSKOM MORU, PROKLJANSKOM JEZERU, MARINSKOM ZALJEVU I NERETVANSKOM KANALU

I.
POSEBNA STANIŠTA

Članak
1.

(1)
Radi zaštite riba i drugih morskih organizama ovim Pravilnikom utvrđuju se
dijelovi ribolovnog mora koji se proglašavaju posebnim staništima riba i drugih
morskih organizama (u daljnjem tekstu: posebna staništa), te se propisuje
regulacija ribolova u Velebitskom kanalu, Novigradskom i Karinskom moru,
Prokljanskom jezeru, Marinskom zaljevu i Neretvanskom kanalu.

(2)
Posebna staništa su dijelovi ribolovnog mora koji obuhvaćaju ušća rijeka,
zaljeve, uvale i kanale, u kojima postoje pogodni uvjeti za razvoj riba i
drugih morskih organizama i koja su njihova mrijestilišta, hranilišta, rastilišta
ili skloništa.

Članak
2.

Posebna
staništa su:

1.
Akvatorij ušća rijeke Dragonje omeđen spojnicama rt Savudrija – ušće Dragonje
(hrvatski dio Piranskog zaljeva)

2.
Akvatorij ušća rijeke Mirne (Tarska vala) omeđen spojnicom rt Poduliki – rt
Kras

3.
Akvatorij ušća rijeke Raše omeđen spojnicom rt Ubac – rt Mulac

4.
Akvatorij Uvale Šćuza u Medulinskom zaljevu – obuhvaća područje od obale do zaštitnog
zida koji odvaja Uvalu Šćuza od ostalog akvatorija Medulinskog zaljeva

5.
Akvatorij uvale Klimo (otok Krk) omeđen spojnicom rt Solinji – rt Glavati

6.
Akvatorij ušća rijeke Zrmanje omeđen spojnicom rt Sveti Nikola – uvala Zališće
(do Ždrila)

7.
Rijeka Guduća i akvatorij ušća rijeke Guduće omeđen spojnicom rt Peluča – rt
Stinička

8.
Akvatorij Pirovačkog zaljeva omeđen spojnicom Prosika – rt Gradina do dna uvale
Makirina

9.
Akvatorij uvale Morinje i Jadrtovac omeđen mostom na ulazu u uvalu Morinje

10.
Akvatorij ušća rijeke Jadro omeđen spojnicom rt kupališta Mramorno – naselje Čučine
u Vranjicu.

11.
Akvatorij ušća rijeke Žrnovnice omeđen spojnicom rt Stobreč – Hotel Lav

12.
Akvatorij ušća rječice Pantan omeđen spojnicom Resnik – Arbanija do trogirskog
mosta

13.
Akvatorij ušća rijeke Cetine omeđen spojnicom Dugi rat – Mala Luka

14.
Akvatorij ušća rijeke Neretve omeđen spojnicama od rta Višnjica do rta Osik i
to na udaljenosti 300 metara od obale u kursu 220ş

15.
Akvatorij Rijeke Dubrovačke – sjeveroistočno od linije: rt Loznica – rt
Kantafig

Članak
3.

(1) U
posebnim staništima iz članka 2. ovog Pravilnika zabranjeno je obavljanje svakog
ribolova i lova drugih morskih organizama, kao i sakupljanje morskih
organizama.

(2)
Iznimno od odredbe stavka 1. ovoga članka u posebnom staništu akvatorija ušća
rijeke Mirne (Tarska vala) iz članka 2. točke 2. ovog Pravilnika dozvoljeno je
obavljanje ribolova uz naknadu, mrežom potegačom tratom – ciplaricom čija veličina
oka mrežnog tega ne smije biti manja od 26 mm, od 01. prosinca do 31. siječnja.
Uvjete obavljanja ribolova u navedenom razdoblju odredit će ministar
raspisivanjem javnog natječaja.

II.
VELEBITSKI KANAL

Članak
4.

(1)
Velebitski kanal obuhvaća područje omeđeno spojnicama rt Bajevec na otoku Krku
– svjetionik Ertak na kopnu – rt Škuljica na otoku Krku – rt Stražica na otoku
Prvić – rt Šilo na otoku Prvić – rt Sajalo na otoku Goli – rt Saramić na otoku
Rabu – Gornji rt na otoku Dolin – rt Zali na otoku Pagu – Ljubačka vrata – Rt
Korotanja na kopnu – Rt Baljenica na kopnu.

(2)
Zabranjeno je u akvatoriju Velebitskog kanala obavljanje ribolova povlačnim mrežama
koćama.

(3)
Iznimno od stavka 2. ovoga članka ministar može raspisati javni natječaj u
kojem će se odrediti uvjeti obavljanja ribolova povlačnim mrežama koćama u
Velebitskom kanalu.

(4) U
javnom natječaju iz stavka 3. ovoga članka odredit će se vremensko razdoblje u
kojem je dozvoljeno obavljanje ribolova u Velebitskom kanalu, broj i veličina
plovila, snaga pogonskog stroja plovila, vrsta i količina ribolovnog alata i
opreme kojima se dozvoljava ribolov, dozvoljena količina ulova.

(5)
Ribolov ostalim ribolovnim alatima u Velebitskom kanalu obavljat će se temeljem
odredbi Pravilnika o obavljanju gospodarskog ribolova na moru.

III.
NOVIGRADSKO I KARINSKO MORE

Članak
5.

(1)
Akvatorij Novigradskog i Karinskog mora se proteže od spojnice rt Ždrijac –
Maslenica i obuhvaća cijelo područje Novigradskog i Karinskog mora, osim
akvatorija, koji je određen kao posebno stanište ušća rijeke Zrmanje u članku
2. točci 6. ovog Pravilnika.

(2)
Dozvoljeno je u akvatoriju Novigradskog i Karinskog mora obavljanje ribolova
plivaricom srdelarom, plivaricom palamidarom, plivaricom ciplaricom, potegačom
srdelarom, potega­čom oližnicom, jednostrukim mrežama stajačicama oližnicama,
gavunarama, girarama, vojgama, menularama, bukvarama, prosticama, polandarama i
psarama, trostrukim mrežama stajačicama poponicama, dredžom kunjkarom, vršama
za lov ribe i škampa, udičarskim ribolovnim alatima, ostima s i bez uporabe
osvjet­lje­nja, te skupljanje školjaka ronjenjem na dah.

IV.
PROKLJANSKO JEZERO

Članak
6.

(1)
Akvatorij Prokljanskog jezera obuhvaća područje sjeverno od paralela rta
Vukinac do Skradinskog mosta.

(2)
Dozvoljeno je u akvatoriju Prokljanskog jezera obavljanje ribolova mrežama
stajačicama, vršama za lov ribe, udičar­skim ribolovnim alatima, ostima s i bez
upotrebe osvjetljenja, te skupljanje školjaka ronjenjem na dah.

V.
MARINSKI ZALJEV

Članak
7.

(1)
Akvatorij Marinskog zaljeva je omeđen spojnicama rt Jelinek – rt Vranjica i
obuhvaća čitavo područje Marinskog za­ljeva sve do mjesta Marina.

(2)
Dozvoljeno je u akvatoriju Marinskog zaljeva obavljanje ribolova mrežom
plivaricom srdelarom, mrežom plivaricom palamidarom, mrežom plivaricom
ciplaricom, jednostrukim mrežama stajačicama prosticama, gavunarama, bukvarama,
polandarama, girarama i vojgama, vršama za lov ribe, udičarskim ribolovnim
alatima i ostima bez uporabe osvjetljenja.

VI.
NERETVANSKI KANAL

Članak
8.

(1)
Akvatorij Neretvanskog kanala je omeđen spojnicama zapadni rt uvale Prapatna na
poluotoku Pelješcu – rt Višnjica na kopnu sve do granice posebnog rezervata
Malostonskog zaljeva.

(2)
Zabranjeno je u akvatoriju Neretvanskog kanala obavljanje ribolova pridnenim
povlačnim alatima.

(3)
Iznimno od stavka 2. ovog članka, radi prekopavanja morskog dna prekrivenog
muljem i nanosom iz rijeke Neretve te pravilnog gospodarenja živim bogatstvima
mora, ministar može raspisati javni natječaj u kojem će odrediti uvjete
obavljanja ribolova uz naknadu pridnenim povlačnim alatima u akvatoriju
Neretvanskog kanala.

(4) U
javnom natječaju iz stavka 3. ovog članka odredit će se vremensko razdoblje u
kojem je dozvoljeno obavljanje ribolova u Neretvanskom kanalu, broj i veličina
plovila, snaga pogonskog stroja plovila, vrsta i količina ribolovnog alata
kojim se dozvoljava ribolov, dozvoljena količina ulova.

(5)
Ribolov ostalim ribolovnim alatima u Neretvanskom kanalu smije se obavljati
temeljem odredbi Pravilnika o obavljanju gospodarskog ribolova na moru.

Članak
9.

Ribolov
s alatima iz stavka 2. članaka 5., 6. i 7. smije se obavljati u skladu s
odredbama Pravilnika o obavljanju gospodarskog ribolova na moru.

Članak
10.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-02/04-01/85
Urbroj: 252-01-04-1
Zagreb, 21. listopada 2004.

Ministar
**Petar Čobanković**, v. r.

Pravilnik, NN 148/2004-2597